ལན།བོད་རང་བཙན་སློབ་ཕྲུག་ཚོགས་པར་དམིགས་ཡུལ་གཙོ་བོ་གསུམ་ཡོད་པ་དག་ནི།ལས་འགུལ་ཐོག་སློབ་སྦྱོང་སྤྲོད་རྒྱུ་དང་།འཐབ་རྩོད་ཀྱི་གཞི་རིམ་སྟེ་སློབ་ཕྲུག་ཚོ་འཐབ་རྩོད་ནང་མཉམ་ཞུགས་ཡོང་ཐབས།དེ་བཞིན་དངོས་སུ་ལས་འགུལ་སྤེལ་རྒྱུ་བཅས་གསུམ་རེད།ང་ཚོས་ལས་འགུལ་སྦྱོང་བརྡར་སྤྲོད་རྒྱུ་དེ་ནི་ལས་འགུལ་ཐོག་སློབ་སྦྱོང་སྤྲོད་རྒྱུའི་དམིགས་ཡུལ་ནང་ཚུད་ཀྱི་ཡོད་པ་དང་།དེ་ཡང་ཐོག་མར་ཕྱི་ལོ་༡༩༩༨ལོར་ཨ་རིར་འཚེ་མེད་ཞི་བའི་ལམ་གྱི་ལས་འགུལ་སྤེལ་ཕྱོགས་ཐད་སྦྱོང་བརྡར་སྤྲོད་མཁན་ཡིས།བོད་རང་བཙན་སློབ་ཕྲུག་ཚོགས་པའི་ལས་བྱེད་དང་སློབ་ཕྲུག་རྣམས་ལ་སྦྱོང་བརྡར་སྤྲད་ནས།རྗེས་སུ་ལས་བྱེད་རྣམས་ཀྱིས་ཚོགས་པ་དེའི་སྦྱོང་བརྡར་སྤྲོད་ལུགས་ལ་གཞིར་བཞག་ནས།བོད་ཀྱི་འཐབ་རྩོད་ཐོག་ལ་ལས་འགུལ་གྱི་སྦྱོང་བརྡར་སྤྲད་འགོ་བཙུགས་པ་རེད།།